Már 2012-ből eredeztethetők olyan spekulációk, mely szerint Renzi vezetésével egy új párt születik meg, mivel az ez évi balközép előválasztást Pier Luigi Bersani nyerte meg 60%-kal. Ezen pletykák akkor csitultak el, amikor Renzit választották meg 2013 decemberében a Demokrata Párt főtitkárának. 2014 februárjában Renzi lett a miniszterelnök, miután Enrico Letta megválasztott addigi miniszterelnök lemondani kényszerült. Az ő vezetésével a párt a 2014-es európai parlamenti választáson 40%-ot ért el, viszont a 2016-os alkotmányos népszavazáson súlyos vereséget szenvedett, ami miatt lemondott.